
RAPORT  

asupra proiectului de Lege pentru aprobarea Ordonanţei de urgenţă a Guvernului nr.34/2002 privind prevenirea, reducerea şi controlul integrat al poluării 



1. Cu adresa nr.223 din 29 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei de urgenţă a Guvernului nr.34/2002 privind prevenirea, reducerea şi controlul integrat al poluării.



La întocmirea raportului Comisia a avut în vedere:

· avizul Consiliului Legislativ nr.363 din 14.03.2002.

· avizul Comisiei juridice, de disciplină şi imunităţi cu nr.223 din 8.05.2002.



Proiectul de lege a fost dezbătut şi avizat în fond, în procedură de urgenţă, în şedinţele din 8 şi 15 mai 2002.



Prin proiectul de Lege pentru aprobarea Ordonanţei de urgenţă a Guvernului nr.34/2002 privind prevenirea, reducerea şi controlul integrat al poluării se urmăreşte completarea şi armonizarea legislaţiei române în domeniul protecţiei mediului cu prevederile Directivei nr.96/61/EC IPPC privind prevenirea şi controlul integrat al poluării. 



2. Prin obiectul de reglementare şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţie.



La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul Ovidiu Ianculescu – secretar de stat în Ministerul Apelor şi Protecţiei Mediului şi doamna Cristiana Ion – director general al Direcţiei de Acreditări, Calitate şi Protecţia Mediului din Ministerul Industriei şi Resurselor.



La lucrările Comisiei din ziua de 8 mai au fost prezenţi 24 de deputaţi, iar în ziua de 15 mai 25 de deputaţi, din totalul de 26 membrii ai Comisiei.



Raportul Comisiei a fost adoptat cu unanimitate de voturi. 



Proiectul de lege a fost adoptat de Senat în şedinţa din data de 22 aprilie 2002.



In urma dezbaterii, Comisia propune admiterea cu modificări a proiectului de lege.

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text iniţial


	Text propus

(autorul amendamentului)
	Motivarea propunerii amendamentului

	1.
	
Art.1 – (3) Autorizarea instalaţiilor existente, după evaluarea condiţiilor de operare, se va face în conformitate cu prevederile art.6 şi 8. Dacă din reexaminarea condiţiilor rezultă că instalaţiile existente nu se pot încadra în prevederile menţionate mai sus, titularul activităţii va întocmi un proiect de program pentru confomare, care va fi aprobat de autoritatea competentă.


(4) In programul pentru conformare vor fi incluse măsurile tehnice care să conducă la respectarea cerinţelor prevăzute la art.11. După aprobarea de către autoritatea competentă a programului pentru conformare acesta devine obligatoriu.

…………………………………………….


(6) Nerespectarea termenelor şi măsurilor cuprinse în programul pentru conformare conduce la încetarea valabilităţii autorizaţiei de mediu şi la suspendarea activităţii instalaţiei până la realizarea acestui program.


	
La art.1 alineatele 3, 4 şi 6 vor avea următorul cuprins :


Art.1 – (3) Autorizarea instalaţiilor existente, după reexaminarea condiţiilor, se va face în conformitate cu prevederile art.6 si 8. Dacă din reexaminarea conditiilor rezulta că instalaţiile existente nu se pot încadra în prevederile menţionate mai sus, titularul activităţii va întocmi un proiect de program pentru conformare, care urmează să fie negociat cu autoritatea competentă pentru protecţia mediului şi aprobat de aceasta. 

Autor : domnul deputat Ioan Oltean – Grupul Parlamentar al P.D.


(4) In programul pentru conformare vor fi incluse măsurile tehnice care să conducă la respectarea cerinţelor prevăzute la art.11. După aprobarea măsurilor din programul pentru conformare acesta este obligatoriu.

Autor : domnul deputat Ioan Oltean – Grupul Parlamentar al P.D.

…………………………………………………….


(6) Nerespectarea termenelor şi măsurilor cuprinse în programul pentru conformare conduce la suspendarea autorizaţiei de mediu şi la suspendarea activităţii instalaţiei până la realizarea măsurilor scadente din program.

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop corelarea termenilor utilizaţi şi pentru precizarea exactă a condiţiilor de realizare a programului de conformare.

Modificare propusă are ca scop precizarea obligativităţii respectării fiecărei măsuri cuprinse în programul pentru conformare.

Modificarea propusă are ca scop corelarea termenilor utilizaţi în cadrul aceluiaşi paragraf.

	2.
	
Art.3 - (1) Autoritatea competentă pentru protecţia mediului are următoarele atribuţii şi răspunderi:

.....................................................................


g) pune la dispoziţie publicului rezultatele supravegherii emisiilor în mediu şi modul de respectare a condiţiilor de autorizare prevăzute şi deţinute de autoritatea competentă ;

…………………………………………….


l) verifică luarea măsurilor de eliminare totală a deşeurilor poluante ce pot fi generate de activităţile prevăzute în anexa nr.1, iar în cazul în care totuşi acestea apar, verifică luarea măsurilor de utilizare eficientă şi nepoluantă a acestora; în cazul în care acest lucru nu este posibil de realizat tehnic şi nu este eficient din punct de vedere economic, verifică luarea măsurilor de neutralizare şi/sau de înlăturare a lor, cu respectarea reglementărilor legale, evitându-se sau reducându-se impactul asupra mediului, potrivit normelor legale;

…………………………………………….


o) verifică luarea tuturor măsurilor necesare pentru evitarea oricăror riscuri de poluare şi a celor pentru aducerea amplasamentului, după încetarea activităţii într-o stare care să permită reutilizarea acestuia pentru alte scopuri.


	
La art.3 alin.(1) literele g), l) şi o) vor avea următorul cuprins :


Art.3 - (1) Autoritatea competentă pentru protecţia mediului are următoarele atribuţii şi răspunderi:

…………………………………………………….


g) pune la dispoziţie publicului rezultatele supravegherii emisiilor în mediu şi modul de respectare a condiţiilor de autorizare ;

Autor : domnul deputat Ioan Oltean – Grupul Parlamentar al P.D.

…………………………………………………….


l) verifică luarea măsurilor de prevenire a producerii deşeurilor ce pot fi generate de activităţile prevăzute în anexa nr.1, iar în cazul în care totuşi acestea se produc, să fie valorificate, iar dacă nu este posibil de realizat tehnic şi nu este eficient din punct de vedere economic, deşeurile să fie neutralizate şi/sau eliminate evitându-se sau reducându-se impactul asupra mediului, potrivit normelor legale;

Autor : domnul deputat Ioan Oltean – Grupul Parlamentar al P.D.

…………………………………………………….


o) verifică luarea tuturor măsurilor necesare pentru evitarea oricăror riscuri de poluare şi a celor pentru aducerea amplasamentului, după încetarea activităţii într-o stare care să permită reutilizarea acestuia.

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop simplificarea exprimării prevederilor articolului.

Modificarea propusă are ca scop corectarea exprimării în cadrul alineatului.

Modificarea propusă are ca scop realizarea unei exprimări clare a solicitării acestui alineat.

	3.
	
Art.5 – Autoritatea competentă pentru protecţia mediului ia măsurile necesare pentru ca:

.....................................................................


(c) autorizarea instalaţiilor existente să fie în conformitate cu prevederile art.1 alin.(3). Stabilirea şi aprobarea programului pentru conformare se va face în termen de un an de la data intrării în vigoare a prezentei ordonaţe de urgenţă ;


	
La art.5 lit.c) va avea următorul cuprins :


Art.5 – Autoritatea competentă pentru protecţia mediului ia măsurile necesare pentru ca:

.................................................................................


(c) autorizarea instalaţiilor existente să fie în conformitate cu prevederile art.1 alin.(3). Negocierea si aprobarea programului pentru conformare se va face în termen de un an de la data intrării în vigoare a prezentei ordonaţe de urgenţă ;

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop precizarea condiţiilor în care se poate realiza programul pentru conformare.

	4.
	
Art.8 – (2) In situaţia în care normele de calitate a mediului solicită condiţii mai severe decât cele ce pot fi atinse prin introducerea celor mai bune tehnici disponibile, se vor impune măsuri adiţionale specificate în acord şi/sau autorizaţie fără a afecta măsurile ce sunt solicitate pentru respectarea standardelor de calitate.


	
La art.8 alin.(2) va avea următorul cuprins :


Art.8 – (2) In situaţia în care normele de calitate a mediului solicită condiţii mai severe decât cele ce pot fi atinse prin introducerea celor mai bune tehnici disponibile, se vor impune măsuri adiţionale specificate în acord şi/sau autorizaţie integrată de mediu, fără a afecta măsurile ce sunt solicitate pentru respectarea normelor de calitate a mediului.

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop precizarea tipului de act reglementativ pentru autorizare.

	5.
	
Art.9 – Autorităţile competente pentru protecţia mediului asigură şi garantează accesul liber la informaţie al publicului şi participarea acestuia la luarea deciziilor prin:

.....................................................................

b) aducerea la cunoştinţă publică a deciziei luate şi a unei copii de pe autorizaţia eliberată, precum şi de pe fiecare actualizare ulterioară a acesteia;


	
La art.9 lit.b) va avea următorul cuprins :


Art.9 – Autorităţile competente pentru protecţia mediului asigură şi garantează accesul liber la informaţie al publicului şi participarea acestuia la luarea deciziilor prin:

.................................................................................


b) aducerea la cunoştinţă a deciziei luate şi a unei copii a autorizaţiei eliberate, precum şi a fiecărei actualizări ulterioare a acesteia;

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop precizarea tipului de informaţie care va fi disponibilă publicului.



	6.
	
Art.11 – Obligaţiile de bază ale titularului activităţii privind exploatarea instalaţiei sunt următoarele:

a)  luarea tuturor măsurilor de prevenire eficientă a poluării, în special prin recurgerea la cele mai bune tehnici disponibile ;

…………………………………………….


e) luarea măsurilor necesare pentru prevenirea accidentelor şi limitarea consecinţelor acestora ;
	
La art.11 literele a) şi e) vor avea următorul cuprins :


Art.11 – Obligaţiile de bază ale titularului activităţii privind exploatarea instalaţiei sunt următoarele:

a)  luarea tuturor măsurilor de prevenire eficientă a poluării;

Autor : domnul deputat Makkai Grigore – Grupul Parlamentar al UDMR.

…………………………………………………….


e) luarea măsurilor necesare pentru poluările accidentale şi limitarea consecinţelor acestora ;

Autor : domnul deputat Makkai Grigore – Grupul Parlamentar al UDMR.


	Se va elimina „în special prin recurgerea la cele mai bune tehnici disponibile” pentru o mai bună redactare a textului 

Se va înlocui sintagma „prevenirea accidentelor” cu „poluările accidentale” pentru înlăturarea consecinţelor poluării.



	7.
	
Art. 14. - Titularul activităţii este obligat să informeze cu regularitate autoritatea competentă pentru protecţia mediului despre rezultatele monitorizării emisiilor din instalaţie şi, în termenul cel mai scurt, despre orice incident sau accident care afectează semnificativ mediul. 


	
Art.14 va avea următorul cuprins:


Art. 14. - Titularul activităţii este obligat să informeze la termenele stabilite prin „Autorizaţia integrată de mediu” autoritatea competentă pentru protecţia mediului despre rezultatele monitorizării emisiilor din instalaţie şi, în termen de maximum 24 de ore, despre orice incident sau accident care afectează semnificativ mediul. 

Autor: domnul deputat Ţibulcă Alexandru – Grupul Paramentar al PSD.
	Pentru o redactare completă a reglementării.

	8.
	
Art. 16. – (1) Acordul şi/sau autorizaţia integrată de mediu se eliberează de către autorităţile competente pentru protecţia mediului în baza cererii titularului activităţii, care trebuie să cuprindă descrierea: 

.....................................................................


k) altor măsuri stabilite pentru îndeplinirea obligaţiilor de bază prevăzute la art. 12, după caz.
	
La art.16 alin.1 lit.k) va avea următorul cuprins:

Art. 16. – (1) Acordul şi/sau autorizaţia integrată de mediu se eliberează de către autorităţile competente pentru protecţia mediului în baza cererii titularului activităţii, care trebuie să cuprindă descrierea: 

.................................................................................


k) altor măsuri stabilite pentru îndeplinirea obligaţiilor de bază prevăzute la art. 11, după caz.

Autor: domnul deputat Makkai Grigore – Grupul Parlamentar al UDMR.

	Pentru o mai corectă corelare.

	9.
	
Art.18 – In situaţia în care prin normativul de calitate a mediului se stabilesc condiţii mai severe decât cele ce ar putea fi atinse prin utilizarea tehnicii aflate în operare, introducerea celor mai bune tehnici disponibile poate fi impusă prin condiţii suplimentare, cerute prin autorizaţie, fără a se aduce atingere altor măsuri pentru respectarea normativului de calitate a mediului. 


	
Art.18 va avea următorul cuprins :


Art.18 – In situaţia în care prin normele de calitate a mediului se stabilesc condiţii mai severe decât cele ce ar putea fi atinse prin utilizarea tehnicii aflate în operare, introducerea celor mai bune tehnici disponibile poate fi impusă prin condiţii suplimentare, cerute prin autorizaţie, fără a se aduce atingere altor măsuri pentru respectarea normelor de calitate a mediului.

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop corelarea termenilor folosiţi în cadrul prezentului act normativ

	10.
	
Art.20 – Constituie contravenţii şi se sancţionează: 


1. cu amendă de la 80.000.000 lei la 100.000.000 lei pentru nerespectarea dispoziţiilor prezentei ordonanţe de urgenţă privind: 

…………………………………………….


b) obligaţia titularului activităţii menţionate la art. 11 lit.b), constând în neluarea măsurilor care să asigure că nici o poluare importantă nu va fi cauzată;

…………………………………………….


d) obligaţia titularului activităţii de a cere eliberarea acordului şi/sau autorizaţiei integrate de mediu pentru schimbarea modului de exploatare a instalaţiei, prevăzută în autorizaţia de funcţionare menţionată la art.12 alin.(2) ;

…………………………………………….


2. faptele prevăzute la pct.1, pe lângă amendă, se sancţionează şi cu retragerea acordului şi/sau autorizaţiei integrate de mediu, precum şi cu închiderea unităţii; 


	
Art.20 alin.1 lit.b) şi d) şi alin.2 vor avea următorul cuprins :


Art.20 – Constituie contravenţii şi se sancţionează: 

1. cu amendă de la 80.000.000 lei la 100.000.000 lei pentru nerespectarea dispoziţiilor prezentei ordonanţe de urgenţă privind: 

…………………………………………………….

b) obligaţia titularului activităţii menţionată la art. 11 lit.b), constând în luarea măsurilor care să asigure că nici o poluare importantă nu va fi cauzată;

Autor : domnul deputat Ioan Oltean – Grupul Parlamentar al P.D.

…………………………………………………….

d) obligaţia titularului activităţii de a cere eliberarea acordului şi/sau autorizaţiei integrate de mediu pentru schimbarea modului de exploatare a instalaţiei, prevăzută la art.12 alin.(2) ;

Autor : domnul deputat Ioan Oltean – Grupul Parlamentar al P.D.

…………………………………………………….


2. faptele prevăzute la alin.1, pe lângă amendă, se pot sancţiona şi cu suspendarea acordului şi/sau autorizaţiei integrate de mediu, precum şi cu încetarea activităţii instalaţiei; 

Autor : domnul deputat Ioan Oltean – Grupul Parlamentar al P.D.


	Modificarea propusă are ca scop corectarea exprimării.

Modificarea propusă are ca scop clarificarea condiţiilor necesare.

	11.
	Anexa nr. 2

Definiţii


Autoritate competentă – autorităţi ale administraţiei publice centrale şi/sau teritoriale pentru protecţia mediului, precum şi alte autorităţi desemnate, însărcinate cu aducerea la îndeplinire a dispoziţiilor prezentei ordonanţe de urgenţă în conformitate cu prevederile legislaţiei în vigoare privind protecţia mediului.

Acord integrat – actul tehnico-juridic emis de autoritatea competentă pentru protecţia mediului, conform dispoziţiilor legale în vigoare, care acordă dreptul de a stabili condiţiile de realizare a unei activităţi încă din etapa de proiectare, care să asigure că instalaţia corespunde cerinţelor prezentei ordonanţe de urgenţă. Acordul poate fi eliberat pentru una sau mai multe instalaţii ori părţi ale instalaţiilor situate pe acelaşi amplasament.

Autorizaţie integrată – actul tehnico-juridic emis de autorităţile competente pentru protecţia mediului conform dispoziţiilor legale în vigoare, care acordă dreptul de a exploata în totalitate sau în parte o instalaţie, în anumite condiţii care să asigure că instalaţia corespunde cerinţelor prezentei ordonanţe de urgenţă. Autorizaţia poate fi eliberată pentru una sau mai multe instalaţii ori părţi ale instalaţiilor situate pe acelaşi amplasament şi exploatate de către acelaşi titular.


	
La anexa nr.2 următoarele definiţii vor avea următorul cuprins:

Anexa nr. 2 

Definiţii


Autoritate competantă pentru protecţia mediului– autorităţi ale administraţiei publice centrale şi/sau teritoriale pentru protecţia mediului, precum şi alte autorităţi desemnate, însărcinate cu aducerea la îndeplinire a dispoziţiilor prezentei ordonanţe de urgenţă în conformitate cu prevederile legislaţiei în vigoare privind protecţia mediului.

Acord integrat de mediu – actul tehnico-juridic emis de autoritatea competentă pentru protecţia mediului, conform dispoziţiilor legale în vigoare, care acordă dreptul de a stabili condiţiile de realizare a unei activităţi încă din etapa de proiectare, care să asigure că instalaţia corespunde cerinţelor prezentei ordonanţe de urgenţă. Acordul poate fi eliberat pentru una sau mai multe instalaţii ori părţi ale instalaţiilor situate pe acelaşi amplasament.

Autorizaţie integrată de mediu– actul tehnico-juridic emis de autorităţile competente pentru protecţia mediului conform dispoziţiilor legale în vigoare, care acordă dreptul de a exploata în totalitate sau în parte o instalaţie, în anumite condiţii care să asigure că instalaţia corespunde cerinţelor prezentei ordonanţe de urgenţă. Autorizaţia poate fi eliberată pentru una sau mai multe instalaţii ori părţi ale instalaţiilor situate pe acelaşi amplasament şi exploatate de către acelaşi titular.
Autor : domnul deputat Ioan Oltean – Grupul Parlamentar al P.D.


	Modificarea propusă are ca scop realizarea unei precizări.



PREŞEDINTE,






    




 


   SECRETAR,


IOAN OLTEAN













Kovacs CSABA TIBERIU

Expert parlamentar:

Iulia Toader

